**POZIV ZA PODNOŠENJE PONUDA**

**U POSTUPKU UGRADNJE VENTILACIJSKOG SUSTAVA ZA PROZRAČIVANJE PODUMSKIH PROSTORIJA**

**Evidencijski broj nabave JN - 5/23**

**Osijek, ožujak 2023. godine**

Temeljem članka 6. Pravilnika o provođenju postupaka jednostavne nabave Broj: 41-Su-400/2017-1 od dana 19.svibnja 2017. godine javni naručitelj Županijski sud u Osijeku provodi postupak jednostavne nabave usluge sanacije i ličenja unutarnjih zidova sukladno slijedećem Pozivu za dostavu ponuda:

* 1. **OPĆI PODACI:**

1. **Podaci o Naručitelju:**

Naziv: Županijski sud u Osijeku

Sjedište: Europska avenija 7, 31000 Osijek

OIB: 84896920817

IBAN: HR6323900011100012493

Telefon: +385 31228400

Telefaks: +385 31211523

E-pošta: [ured.predsjednika@zsos.pravosudje.hr](mailto:ured.predsjednika@zsos.pravosudje.hr)

1. **Osoba ili služba zadužena za kontakt:**

Kontakt: Bruno Vučemilović - Šimunović

Telefon: +385 31228456

Telefaks: +385 31211523

e-mail: [Bruno.VucemilovicSimunovic@zsos.pravosudje.hr](mailto:Bruno.VucemilovicSimunovic@zsos.pravosudje.hr)

1. **Popis gospodarskih subjekata s kojima je naručitelj u sukobu interesa u smislu članka 76. Zakona o javnoj nabavi:**

Temeljem članka 80. stavka 2. točke 2. ZJN 2016. objavljujemo da ne postoje gospodarski subjekti s kojima je Županijski sud u Osijeku u sukobu interesa u smislu članaka 76. i 77. ZJN 2016.

* 1. **PODACI O POSTUPKU I PREDMETU NABAVE**

1. **Broj nabave**:

JN - 5/23.

1. **Procijenjena vrijednost nabave:**

Sveukupna procijenjena vrijednost nabave iznosi 12.000,00 Eura bez PDV-a.

1. **Način realizacije jednostavne nabave:**

Po provedenom postupku nabave, nabava će se realizirati sklapanjem Ugovora ili izdavanjem Narudžbenice.

1. **Opis predmeta nabave:**

Nabava isporuke i ugradnje ventilacijskog sustava za prozračivanje podrumskih prostorija (prilog II. ovoga Poziva).

1. **Količina ili opseg predmeta nabave:**

Točne količine predmeta nabave navedene su u troškovniku (prilog II. ovoga Poziva).

1. **Tehničke specifikacije predmeta nabave:**

Minimalne tehničke specifikacije predmeta nabave, opis usluge, vrsta, kvaliteta i količina u cijelosti su određene specifikacijama koje se nalaze u troškovniku (prilog II. ovoga Poziva).

1. **Mjesto izvršenja usluge:**

Županijski sud u Osijeku, Europska avenija 7, 31 000 Osijek

* 1. **ROKOVI**

1. **Datum, vrijeme, mjesto i način dostave ponuda:**

Ponude moraju biti dostavljene do 30. ožujka 2023. godine do 12:00 sati.

Ponude se predaju neposredno ili preporučenom poštanskom pošiljkom na adresu Naručitelja, u zatvorenoj omotnici na kojoj mora biti naznačeno:

- na prednjoj strani:

**ŽUPANIJSKI SUD U OSIJEKU**

**EUROPSKA AVENIJA 7**

**31000 OSIJEK**

**Evidencijski broj nabave: JN-5/23**

**Predmet nabave: Usluga ugradnje ventilacijskog sustava za prozračivanje podrumskih prostorija**

***››NE OTVARAJ‹‹***

- na poleđini:

**NAZIV I ADRESA PONUDITELJA**

Otvaranje ponuda nije javno.

1. **Rok valjanosti ponude:**

Rok valjanosti ponude je 60 dana od isteka roka za dostavu ponuda. Naručitelj će odbiti ponudu čija je opcija kraća od zahtijevane.

1. **Rok izvršenja usluge:**

Rok izvršenja usluge je 30 dana od dana izdavanja narudžbenice ili sklapanja Ugovora.

1. **Rok i način plaćanja:**

Naručitelj će izvršiti plaćanje ugovorenog iznosa 30 dana od dana zaprimanja računa, nakon što je usluga izvršena u cijelosti.

Sukladno Zakonu o elektroničkom izdavanju računa u javnoj nabavi naručitelji su obvezni zaprimati i obrađivati te izvršiti plaćanje elektroničkih računa i pratećih isprava izdanih sukladno europskoj normi.

* 1. **KRITERIJ ZA ODABIR GOSPODARSKOG SUBJEKTA (UVJETI SPOSOBNOSTI)**

1. **Sposobnost za obavljanje profesionalne djelatnosti:**

Ponuditelj mora dokazati svoj upis u sudski, obrtni, strukovni ili drugi odgovarajući registar u državi njegova poslovna nastana.

Kao dokaz ponuditelj dostavlja presliku izvatka iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana.

* 1. **PODACI O PONUDI**

1. **Način izrade ponude:**

Kako bi ponuda bila prihvatljiva potrebno je dostaviti:

* **Prilog I. Ponudbeni list** – ispunjen, ovjeren i potpisan od strane osobe ovlaštene za zastupanje gospodarskog subjekta ili osobe ovlaštene po zaposlenju (osoba koja je internim određenjima ponuditelja ovlaštena da podnosi ponudu)
* **Prilog II. Troškovnik** – ispunjen (obvezno ispunjene sve stavke Troškovnika), ovjere i potpisan od strane osobe ovlaštene za zastupanje gospodarskog subjekta ili osobe ovlaštene po zaposlenju (osoba koja je internim određenjima ponuditelja ovlaštena da podnosi ponudu)
* **Dokaz sposobnosti sukladno točki 15. ovoga Poziva**

1. **Način određivanja cijene ponude:**

Jedinične cijene iz ponuđenog Troškovnika su nepromjenjive tijekom trajanja ugovora. U cijenu ponude bez poreza na dodanu vrijednost moraju biti uračunati svi troškovi i popusti (primjerice troškovi prijevoza, dostave i ostalo).

Ponuditelj je dužan ponuditi tj. upisati jediničnu cijenu i ukupnu cijenu (zaokruženu na dvije decimale) za svaku stavku Troškovnika koja se nudi te cijenu ponude bez poreza na dodanu vrijednost, na način kako je to utvrđeno Troškovnikom.

Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu i u troškovniku, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

1. **Način izrade ponude:**

Ponuditelj se pri izradi ponude mora pridržavati zahtjeva i uvjeta iz ovoga Poziva za dostavu ponude.

Ponuda se piše neizbrisivom tintom.

Ponuda se izrađuje na način da čini cjelinu. Ponuda se uvezuje na način da se onemogući naknadno vađenje ili umetanje listova.

Ako je ponuda izrađena od više dijelova, ponuditelj mora u ponudi navesti od koliko se dijelova ponuda sastoji.

Stranice ponude se označavaju brojem na način da je vidljiv redni broj stranice i ukupan broj stranica ponude.

Ako je ponuda izrađena od više dijelova, stranice se označavaju na način da svaki slijedeći dio ponude započinje rednim brojem koji se nastavlja na redni broj stranice kojim završava prethodni dio.

Ponuda se dostavlja u izvorniku.

Ispravci u ponudi moraju biti izrađeni na način da su vidljivi te uz ispravke mora biti naveden datum ispravka i potpis ponuditelja.

U roku za dostavu ponuda ponuditelj može izmijeniti svoju ponudu ili od nje odustati. Ako ponuditelj tijekom roka za dostavu ponude mijenja ponudu, smatra se da je ponuda dostavljena u trenutku dostave posljednje izmjene ponude. Izmijenjena ponuda smatra se novom ponudom te mora sadržavati sve dijelove, uvjete i zahtjeva propisane ovim Pozivom.

Sve tražene dokumente koji se dostavljaju u ponudi ponuditelj može dostaviti u neovjerenoj preslici, pri čemu se neovjerenom preslikom smatra i neovjereni ispis elektroničke isprave.

U slučaju postojanja sumnje u istinitost podataka navedenih u dokumentima koje su ponuditelji dostavili, naručitelj može radi provjere istinitosti podataka od ponuditelja zatražiti da u primjerenom roku dostave izvornike.

1. **Jezik ponude:**

Ponuda se podnosi na hrvatskom jeziku i latiničnom pismu. Dokumenti iz ponude mogu biti i na nekom drugom jeziku, ali se u tom slučaju obavezno prilaže i prijevod na hrvatski jezik.

1. **Kriterij za odabir ponude:**

Kriterij odabira ponude je najniža cijena.

**PRILOG I. - PONUDBENI LIST**

Broj ponude: \_\_\_\_\_\_\_\_\_\_\_\_\_\_\_

|  |  |
| --- | --- |
| **NAZIV I SJEDIŠTE NARUČITELJA** | **Županijski sud u Osijeku**  **Europska avenija 7**  **31000 Osijek** |
| **PREDMET NABAVE** | **Usluga ugradnje ventilacijskog sustava za prozračivanje podrumskih prostorija** |
| **PODATCI O PONUDITELJU** | |
| Naziv i sjedište ponuditelja |  |
| Adresa ponuditelja |  |
| OIB[[1]](#footnote-1) Ili nacionalni identifikacijski broj prema zemlji sjedišta gospodarskog subjekta, ako je primjenjivo |  |
| Broj računa |  |
| Ponuditelj je u sustavu PDV-a (zaokružiti) | DA NE |
| Adresa za dostavu pošte |  |
| Adresa e-pošte |  |
| Kontakt osoba ponuditelja |  |
| Broj telefona |  |
| Broj faksa |  |
| **CIJENA PONUDE** | |
| Cijena ponude bez PDV-a |  |
| Iznos PDV-a[[2]](#footnote-2) |  |
| Cijena ponude s PDV-om |  |

Rok valjanosti ponude: 60 dana od isteka roka za dostavu ponuda

Datum: \_\_\_\_\_\_\_\_\_\_\_\_\_\_\_\_\_\_ M.P.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis ovlaštene osobe ponuditelja)

**PRILOG II. - TROŠKOVNIK**

Troškovnik se nalazi u prilogu Poziva za podnošenje ponuda kao Excel file.

1. Ili nacionalni identifikacijski broj prema zemlji sjedišta gospodarskog subjekta, ako je primjenjivo. [↑](#footnote-ref-1)
2. Ako ponuditelj nije u sustavu PDV-a ili je predmet nabave oslobođen PDV-a, rubriku ostaviti praznom. [↑](#footnote-ref-2)